ANDREW WOMMACK EVANKELIUMIN ÄÄRELLÄ
TALOUDENHOITO. OSA 15/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis- raamattukoulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle.
Jatkan opetusta taloudenhoidosta.
Olen innoissani aiheesta.
Ymmärrys taloudenhoidosta on muuttanut elämäni.
Monia ärsyttää, kun tv-saarnaajat puhuvat rahasta.
Monet saarnaajat ovatkin joskus puhuneet rahasta -
tarkoituksenaan lypsää ihmisiltä lisää rahaa omiin taskuihinsa.
En ole ketään vastaan, mutta tätä on käytetty väärin.
Tiedän, että monet eivät haluaisi kuulla rahasta.
Puhuin kerran Hong Kongissa konferenssissa.
Hyvät ystäväni Rob ja Glenda Rufus -
olivat kutsuneet minut ensi kertaa mukaan konferenssiinsa puhumaan.
Koin vahvasti, että minun tuli saarnata raha-asioista.
Aihe herättää valtavasti vastustusta.
Monet vastustavat sitä, etenkin ulkomailla.
Etenkin amerikkalaissaarnaajilla on huono maine.
Heitä pidetään ahneina ja itsekkäinä, -
ja heidän uskotaan saarnaavan vauraudesta, -
jotta he voivat itse elää leveästi.
Rahasta opettavilla amerikkalaisilla tv-evankelistoilla on huono maine.
Minua epäilytti, koska tiesin sen olevan niin.
En totellut Jumalaa ensi alkuun.
Kun söimme Robin ja henkilökunnan kanssa, alettiin keskustella asioista, -
joita odotettiin uskossa. Osalla oli rahahuolia, jotka pidättelivät heitä.
Siinä jutellessa he kyselivät minulta, miten Jumala oli täyttänyt tarpeitani.
Sanoin silloin ymmärtäväni, miksi Herra tahtoi minun opettavan rahasta.
Opetusta tarvitaan. Hyvää käsitystä Jumalan tavasta menestyä ei ole.
Niinpä seuraavassa kokouksessa nousin lavalle ja kysyin: -
"Jos saisitte valita minkä tahansa aiheen, -
niin mistä aiheesta ette tahtoisi kuulla -
amerikkalaisen tv-saarnaajan puhuvan?"
Heti yleisöstä huudettiin "raha, talous- asiat, menestys" ja niin edelleen.
Kerroin, että juuri siitä aiheesta aion opettaa.
Jumala teki suuren muutoksen. Monet vapautuivat. Se oli hienoa.
Rob ja moni muu kertoi opetuksen siunanneen heitä.
Ymmärrän siis, että aihetta vastustetaan, -
koska siitä on puhuttu niin, että ihmiset ovat ärsyyntyneet.
Raamattu puhuu todella paljon taloudenhoidosta.
Vaikka asiaa on korostettu liikaa tai käytetty väärin, -
on olemassa oikea tapa opettaa siitä.
Sen aion tehdä. En tee sitä täydellisesti, -
mutta kerron parhaani mukaan asioita, jotka ovat muuttaneet minun elämäni.
Minulla se on toiminut. Siksi miljoonat dollarit ovat virranneet kauttani -
Hänen valtakuntansa perustamiseen ja ihmisten elämän muuttamiseen.
En voisi tehdä työtäni, ellei Jumala olisi puhunut minulle taloudenhoidosta
Tämä on tärkeä aihe.
Olen opettanut tästä jo monta viikkoa ja vielä on paljon opetettavaa.
Minulla on vielä paljon asiaa, jota tahdon kertoa aiheesta.
Tiedän, että monet eivät anna minulle edes tilaisuutta kertoa.
Lienevät vaihtaneet kanavaa jo alkuesittelyn aikana aiheen takia.
Rahaa voi käyttää myös oikein. Luvun Luuk. 16 vertaus kuvaa sitä hyvin.
Olen opettanut tästä jo monta jaksoa.
Jakeessa 9 Jeesus kertoo vertauksen tulkinnan.
Se on vertaus vilpillisestä talouden- hoitajasta, joka varasti isännältään.
Hän jäi kiinni, ja hänen käskettiin puolustautua.
Hän jatkoi varastamista, mutta nyt hän antoi rahaa vaikuttaen ihmisiin -
oman tulevaisuutensa hyväksi. Isäntä kehui häntä siitä.
Varastamisesta ei kehuttu vaan siitä, että hän viimeinkin käytti rahaa -
vaikuttaakseen ihmisiin tulevaisuutensa hyväksi.
Se koski fyysistä maailmaa. Jeesus kertoi, miten sitä sovelletaan.
"Ja minä sanon teille: tehkää itsel- lenne ystäviä väärällä mammonalla, -
että he, kun se loppuu, ottaisivat teidät iäisiin majoihin" (Luuk. 16:9).
"Väärä mammona" tarkoittaa rahaa.
Koskettakaa rahalla toisten elämää, jotta kun kuolette...
Sitä tässä tarkoitetaan. Sana käännetään toisaalla kuolemaksi.
"...että he, kun se loppuu, ottaisivat teidät iäisiin majoihin."
Jumalallisesta näkökulmasta -
rahan ensisijainen käyttötarkoitus ei ole sinun vaan toisten hyväksi, -
jotta heidän elämänsä muuttuisi.
Tulee tapahtumaan niin, että kun kuolet ja pääset ikuisuuteen, -
ihmiset jonottavat kiittämään siitä, miten kosketit heidän elämäänsä.
Miten johdatit heidät Herran luo -
ja miten heidän kehonsa, avioliittonsa tai tunne-elämänsä parantui.
He tulevat kiittämään, että autoit heitä varoillasi oppimaan totuuden, -
joka vapautti heidät. Kuinka voimallista!
Jeesus sanoo, että se on vertauksen tarkoitus.
Rahan paras käyttökohde eivät ole ajalliset asiat, jotka katoavat.
Parasta on koskettaa rahalla ihmisiä, niin että he pääsevät taivaaseen -
ja heidän elämänsä muuttuu evankeliumin totuuden kosketuksesta.
Jeesus sanoo, että se on rahojenne paras käyttökohde.
Jos se asenne menisi perille, -
se muuttaisi ihmisten suhtautumisen vaurauteen.
Seuraavassa jaksossa alan opettaa oikeasta vauraudesta.
Jos vaurauden ymmärtää siten kuin olen puhunut siitä -
ja miten uskon Raamatun puhuvan siitä, näkee, ettei se ole itsekästä.
Tarkoitus ei ole, että saat kaiken omaan pussiin haudottavaksesi.
Todellinen vauraus mahdollistaa sen, että voit muuttaa toisten elämää.
Tarkoitukseni ei ole hyötyä tästä jotenkin itse.
Yritän kuvailla, mitä tarkoitan puheillani.
Tutustuin hiljattain erääseen mieheen.
Hän ei ole kristitty, mutta hän on hyvä mies.
Olemme tutustuneet.
Olin syömässä, ja hän näki kenkäni.
Hän sanoi: "Kyllä tuollainen kenkäpari kelpaisi."
Hän oli varakas mies. Olisi voinut ostaa ne itse.
Kun aioin ottaa kengät jalastani ja antaa ne hänelle heti, -
kävi ilmi, että hän käyttää eri kokoa.
Sen kuultuani ostin hänelle samanlaiset 200 dollarin kengät -
ja vein ne hänen työpaikalleen. En ole puhunut hänen kanssaan vielä.
Kerroin tämän, koska juuri tähän vauraus on tarkoitettu.
Se mies olisi voinut ostaa kengät itse. Tällä lailla osoitin välittäväni hänestä
Minun on mahdollista tehdä niin.
Se ei ollut minulle mahdollista vielä 20―30 vuotta sitten.
Se koskettaa ihmisiä. En tiedä, miten kenkäjutussa vielä käy, -
koska en ole tavannut miestä sen jälkeen. Uskon sen siunaavan.
Hän halusi jotakin, ja minä siunasin häntä.
Siihen raha on tarkoitettu: toisten siunaamiseen, ei itseni.
Minua siunataan siinä sivussa. Jos tarvitsen kengät, voin ostaa ne.
Minun ei tarvitse kerjätä tai rukoilla vuotta, että saan rahat niihin.
En väitä, että on väärin omistaa tavaroita, -
vaan että rahan paras käyttötarkoitus on siunata toisia.
Jeesus kehottaa hankkimaan rahalla ystäviä -
ja koskettamaan heidän elämäänsä, -
jotta ikuisuuteen saapuisi muuttuneita ihmisiä sen vuoksi, -
että kosketit rahoillasi toisten elämää.
Sitä voi tehdä yksilötasolla -
siunaamalla ja osoittamalla jollekulle Jumalan rakkautta.
Sitä voi tehdä myös yhteisöllisesti seurakunnan kautta.
Voit auttaa rakentamaan seurakunnan tai sillanpääaseman, -
joka saarnaa evankeliumia ja auttaa ihmisiä hädässä.
En sano seuraavaa itsekkäistä syistä. Tuen eräitä leskiä. Jaak. 1:27: -
"Puhdas ja tahraton jumalanpalvelus Jumalan ja Isän silmissä on käydä -
katsomassa orpoja ja leskiä heidän ahdistuksessaan" ja auttaa heitä.
En auta kaikkia leskiä. Autan niitä, jotka todella tarvitsevat apua.
Jotkut teistä harkitsevat nyt, että pyytäisivät apua itselleen.
Jos pyydät apua, en anna sitä.
Pyytäminen pilaa koko jutun.
Kun Jumala johdattaa, autan ja tuen ihmisiä. Kosketan heidän elämäänsä.
Autoimme perustamaan Springs Rescue Mission -apujärjestön.
Se alkoi raamattukoulustamme. Tuen sitä kuukausittain isolla summalla.
Springs Rescue Mission jakaa enemmän ruokaa, vaatteita -
ja huonekaluja kuin mikään muu järjestö Colorado Springsissä.
Enemmän kuin mikään valtion juttu.
En tunne tarkkoja lukuja, mutta se on jakanut miljoonia aterioita.
Ilmaisia aterioita jaetaan joka päivä.
Järjestö tarjoaa myös vieroitushoitoa sitä tarvitseville.
Käytän rahaa tällaisiin asioihin.
Autoin perustamaan Life Network -kriisiraskauskeskuksen.
Sillä on monta palvelupistettä ja liikkuva piste.
Se vaikuttaa aborttilukuihin yhteiskunnassamme.
Vuosia sitten Gazette-lehdessä oli etusivun juttu, -
että El Pason piirikunnan aborttiluvut olivat laskeneet puolella -
ja koko Coloradon osavaltion abortti- luku oli laskenut kolmanneksella.
Life Network -kriisiraskauskeskuksen uskottiin vaikuttaneen lukuun eniten.
Siihen minä laitan rahaa. Tuemme heitä auttamaan toisia.
En voisi auttaa, ellei minulla olisi rahaa.
Tämä on rahan paras käyttötarkoitus.
Käytän rahaa myös evankeliumin saarnaamiseen tv:ssä.
Rakennamme ensiluokkaista raamattukoulukampusta, -
johon voi majoittua yli 3 000 henkilöä.
Koko kouluverkostossa opetetaan yli 6 000:tta opiskelijaa.
Heitä lähtee maailman joka kolkkaan.
Meillä on 40 raamattukoulua ympäri maailman.
Niistä kouluista on perustettu vielä 15―20 lisää.
Raamattukoulumme ympäri maailman muuttavat ihmisten elämää.
Kaiken sen tekemiseen tarvitaan rahaa.
Se on rahan paras käyttötarkoitus.
Jeesus kehotti käyttämään rahaa toisten elämän koskettamiseen.
Silloin ikuisuuteen tulee ihmisiä, -
joiden elämä muuttui rahankäyttösi ansiosta.
Ymmärrys siitä, mitä puhun, muuttaa kaiken.
Silloin ei ole kyse siitä, kuinka vähän tarvitsee antaa -
tai kuinka paljon saa pitää, vaan siitä, kuinka vähän tarvitsee pitää -
ollakseen hyvä taloudenhoitaja ja kuvastaakseen Jumalaa oikein.
1. Tim. 5:8: "Mutta jos joku ei pidä huolta omaisistaan -
ja varsinkaan ei perhekuntalaisistaan, -
niin hän on kieltänyt uskon ja on uskotonta pahempi."
Omasta perheestä pitää huolehtia.
Lasten ei kuulu nähdä nälkää, eikä meidän pidä elää köyhyyden rajalla.
Se ei olisi hyvä todistus. Jumala tahtoo, että elät hyvin, -
ajat hyvää autoa ja omistat asioita. Ei Hän sitä vastusta.
Mutta kuinka paljon tarvitsee omistaa voidakseen elää hyvin?
Montako taulutelevisiota tarvitsee ollakseen vauras?
Jotkut eivät tunne rajoja.
Huolta on pidettävä, ja Jumala tahtoo meille menestystä, -
mutta asenteen pitää olla: kuinka pitää Jumalan valtakunta ensimmäisenä?
Asenne antamiseen on tärkeämpi kuin annettu summa.
Tahdon näyttää Judy Knoxin todistuksen.
Hän on ystäväni. Hän ja hänen miehensä olivat kristittyjä, -
ja he antoivat kymmenyksiäkin, -
mutta he eivät saaneet vaurautta elämäänsä.
1. Kor. 13:3: "Ja vaikka minä jakelisin kaiken omaisuuteni -
köyhäin ravinnoksi, ja vaikka antaisin ruumiini poltettavaksi, mutta minulla -
ei olisi rakkautta [auttavaisuutta], ei se minua mitään hyödyttäisi."
Pelkkä lahja ei ole tärkeä vaan asenne lahjan antamiseen.
Jos antaa velan tai velvollisuuden vuoksi, -
koska Jumala kuitenkin ottaa 10 % halusimmepa tai emme, -
Jumala näyttäytyy kummisetänä eikä Isänä.
Niin jotkut ihmiset näkevät koko asian.
Judy ja hänen miehensä antoivat kymmenyksiä, -
mutta heidän asenteensa ei ollut armo eikä heillä ollut ymmärrystä asiasta.
Siksi he kärsivät eivätkä menestyneet, vaikka antoivat kymmenyksiä.
Sitten he saivat käsiinsä opetukseni taloudenhoidosta.
Heidän asenteensa muuttui oikeaksi. Heistä tuli iloisia antajia.
Tahdon näyttää todistuksen teille.
Siinä kerrotaan, miten he alkoivat menestyä oikean asenteen vuoksi.
Todistuksen jälkeen kerrotaan, että lopulta he olivat niin vauraita, -
että kun Judyn mies kuoli, hän saattoi lahjoittaa talon eräälle pastorille.
Talon arvo oli noin 300 000 dollaria.
Vauraus mahdollisti sen.
Heidän menestyksensä oli lopulta suurempaa kuin videolla nähdään.
Tahdon rohkaista sanomalla, -
että jos Jumala teki näin Judy Knoxille, hän tekee sen sinullekin.
Asenne vaurauteen ratkaisee. Eivät ne fyysiset asiat, joita se tuottaa.
Voit hankkia ne samat opetusaineistot, jotka muuttivat Judyn elämän.
Tämä tarina taloudenhoidosta koskee Judy Knox -nimistä leskeä.
Tarina alkaa niistä ajoista, kun hänen miehensä vielä eli.
Minä ja Alan menimme naimisiin vuonna 1961.
Rahahuolia oli alusta asti. Alanin palkka oli hyvä, -
mutta emme osanneet käyttää rahaa oikein. Se aiheutti ongelmia.
Pelastuimme ja saimme kasteen Pyhässä Hengessä vuonna 1972.
Elämämme muuttui paremmaksi, mutta rahahuolet pysyivät.
Kävimme hyvissä seurakunnissa, -
mutta niissä painotettiin enemmän tekoja kuin armoa.
Saarnattiin, mitä pitäisi tehdä ja mitä ei pitäisi.
Sanottiin, että jos ei maksa kymmenyksiä, pyykkikone hajoaa.
Jos ei anna Jumalalle kymmentä prosenttia, Hän ottaa sen kuitenkin.
Kymmenykset esiteltiin asiana, jota Jumala odottaa meiltä velvollisuutena.
Niinpä maksoimme kymmenyksiä. Mutta emme nähneet elämässämme -
mitään eroa rahan suhteen, annoimmepa kymmenyksiä tai emme.
Istuimme aamukahvilla ja selasimme tv-kanavia.
Törmäsimme Andrew Wommackin ohjelmaan.
Päätimme katsoa, mitä hän sanoisi.
Hän ei tehnyt mitään. Istui vain puhumassa Roomalaiskirjeestä.
Hän puhui armosta sellaisella tavalla, jota emme olleet ennen ymmärtäneet.
Jumala on jo antanut meille kaiken.
Kun Jeesus kuoli ristillä, Hän maksoi koko hinnan.
Jumalasuhteemme ei perustu omiin tekoihimme vaan Jeesuksen tekoihin.
Emme olleet ymmärtäneet sitä.
Joka aamu keitimme kahvin siihen aikaan, jolloin Andrew'n ohjelma tuli.
Siitä tuli aamurutiini.
Eräänä aamuna Andrew sanoi: "Tänään puhun rahasta.
Puhun asenteestasi rahan antamiseen Herran työhön."
Ajattelin, että emme taida enää katsoa Andrew Wommackin ohjelmaa.
Kuvittelin, että Alan...
Meillä oli ollut huonoja kokemuksia tv-saarnaajista.
Kuuntelimme, mitä Andrew tahtoi sanoa. Hän selitti asian eri tavalla.
Hän sanoi: "Kaikki rahasi kuuluvat Jumalalle.
Osoitat luottavasi Herraan raha- asioissa, kun annat 10 % Hänelle.
Raha on vähäisin osa-alue, jossa luotamme Jumalaan.
Jos ei voi luottaa Häneen raha-asioissa, ei luota missään."
Asuimme Illinoisin Highland Parkissa.
Se on vaurasta aluetta, ja lainalyhennyssummat ovat korkeat.
Jouduimme käyttämään säästöjä joka kuukausi tullaksemme toimeen.
Annoimme silti valtakuntaan. Tiesimme, että saamme niittää, -
kun toimimme rahan suhteen Jumalan tahdon mukaan ja luotamme Häneen.
Emme tienneet, miten asiat ratkeavat, mutta tiesimme niiden ratkeavan.
Vuonna 2004 koimme, että Jumala kehotti meitä myymään talomme.
Laitoimme ilmoitukseen summaksi 490 000 dollaria.
Olimme ostaneet sen 350 000:lla.
Kun olin soittanut lehteen ja pyytänyt laittamaan mainoksen talosta, -
lähdimme kävelylle.
Muistan tarkkaan, missä seisoin, kun kuulin Jumalan äänen.
En kuullut sitä korvillani, mutta Hän sanoi: "Älä tähtää liian matalalle."
Kun tulimme takaisin, olimme saaneet viestin: -
"Olen urakoitsija, ja tahtoisin tulla katsomaan taloanne.
Tekisittekö palveluksen? Älkää laittako kylttiä pihaan ennen kuin olen käynyt."
Seuraavana aamuna hän ajoi pihaan, -
käveli talon ympäri pari kertaa ja koputti oveen.
Hän istuutui ruokapöydän ääreen ja sanoi: "Olen hyvin kiinnostunut talosta.
Mikä on hintanne? Paljollako myisitte talon, jos ostaisin sen tänään?"
Alan katsoi minuun. Sanoin, että laitoimme lehteen hinnaksi 490 000 ¤.
Hän sanoi: "Jaa, pyydätte 490 000 ¤. Mitä ottaisitte siitä nyt heti?"
Alan vastasi 480 000 dollaria.
Mies pohti: "480 000 dollaria..."
"Selvä, otan sen! Eihän se ollut niin vaikeaa."
Olimme tosi innoissamme!
Olimme luottaneet Jumalaan raha-asioissa.
Olimme antaneet uskollisesti, säännöllisesti ja harkitusti.
Ja nyt Hän vapautti meidät sotkustamme.
Kun kauppa suljettiin, maksoimme pois asuntolainan -
ja meille jäi silti enemmän rahaa pankkiin kuin olimme ikinä odottaneet.
Voit luottaa Jumalaan raha-asioissa.
Andrew'n sanat olivat ehdottoman totta.
Kun annamme tarkoituksellisesti ja tosissaan varojamme valtakuntaan, -
Hän tietää meitä paremmin, mihin se raha pitää käyttää ja mitä on tehtävä.
Hän täyttää tarpeemme. Ei tarvitse olla huolissaan.
Kun Judy ja Alan Knox ymmärsivät taloudenhoidon periaatteet, -
he vaurastuivat niin, että Judy saattoi antaa heidän seuraavan talonsa -
lahjaksi paikalliselle pastorille. Jumalan huolenpito on jatkunut -
senkin jälkeen kun Alan kaksi vuotta sitten meni Herran tykö.
Jumala on yksinkertaisesti hyvä. Siinä se. Jumala on hyvä.
Tänään Andrew näytti Judy Knoxin tarinan läpimurrosta raha-asioissa.
Tämän tarinan voi katsoa kokonaan monen muun todistuksen ohella -
nettisivultamme www.awmi.net.
Todistukset löytyvät osiosta "Extras".
Andrew'n opetus taloudenhoidosta on saatavana kirjana -
englanniksi tai espanjaksi haluamasi suuruista rahalahjaa vastaan.
Voit saada sen myös osana menestyspakettia.
Siihen kuuluu opetussarja taloudenhoidosta CD:llä tai DVD:llä, -
kirja, työkirja sekä DVD ihmisten taloudellisista läpimurroista.
Paketin listahinta on 115 dollaria, -
mutta tänään saat sen 85 dollarin rahalahjaa vastaan.
Ilmoita tilauksen yhteydessä, haluatko CD:n vai DVD:n.
Nettisivuiltamme näet kaikki tavat, joilla voit tilata opetuksen.
Kolmannen CD-opetuksen aihe on epärehellinen taloudenhoitaja.
Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat opetuksen ilmaiseksi.
Tarjous opetuksesta on voimassa enää tänään. Tilaathan heti.
Voit tilata materiaaleja luottokortilla nettisivujemme kautta.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos numero on varattu, muista, että voit tilata milloin vain -
osoitteesta www.awmi.net. Voit myös lähettää meille kirjeen.
Kiitämme lahjastasi ja toivomme, että otat yhteyttä jo tänään!
Ystävät ja kumppanit, sijoituksenne järjestöömme ja Charis-kouluun -
tuottavat opetuslapsia eri puolilla maailmaa. Tässä on Melody Koop.
Ennen kuin tulin Charis-kouluun, rakastin Jeesusta ja palvelin.
Johdin pienryhmiä, mutta en nähnyt hedelmää.
Kohtasin naisia ja välillä tunsin muuttavani heidän elämäänsä, -
mutta en niin paljon kuin nyt.
Charis-koulu varusti minut palvelemaan ihmisiä tehokkaasti.
Se kasvatti minut pienestä poikasesta ihmiseksi, -
joka rakastaa toisia ja osaa palvella heitä tehokkaasti.
Toisena opiskeluvuonna pääsin lähetysmatkalle Saksaan.
Aloin huomata, mitä Jumala oli asettanut sydämeeni evankelioinnista.
Haluan perustaa ryhmiä eri maihin, evankelioida -
ja tehdä opetuslapsia. En malta odottaa Jumalan seuraavia tekoja.
Andrew Wommack ja Charis-raamattukoulu -
ovat muuttaneet ihmisten elämää ja maailmaa jo 20 vuoden ajan.
Lisätietoja nettisivulta charisbiblecollege.org.
Kiitos kumppaniemme, Charis-koulun 1. vaihe valmistui ilman lainarahaa -
ja tuhannet ihmiset saavat opetusta voidakseen kertoa evankeliumia.
Olemme kuitenkin vasta alussa.
Andrew'n työ koskettaa ihmisiä, ja opiskelijoiden määrä kasvaa.
Opiskelijoita tulee kaikkialta, ja tilamme ovat jo käymässä ahtaiksi.
Tilanteen korjaamiseksi tarvitaan toinen, suurempi rakennus.
Opiskelijoille ja vieraille ei myöskään ole tarpeeksi pysäköintitilaa, -
joten olemme aloittaneet pysäköintihallin rakentamisen.
Siinä on tilaa tuhannelle autolle, mutta se myös lisää rakennuskuluja.
Ellet ole jo yhteistyökumppanimme, toivomme, että lähtisit mukaan, -
jotta saisimme projektin valmiiksi.
Silloin kukaan ei jää ilman opiskelupaikkaa tilanpuutteen takia.
Tule mukaan kolmipäiväiseen raamattuseminaariin tammikuussa.
Se järjestetään Biltmoren luksushotellissa Phoenixissa.
Nauti Arizonan auringosta ja Andrew'n väkevästä sanomasta.
Andrew'n lisäksi seminaarissa puhuu Duane Sheriff Oklahomasta.
Ylistyksestä vastaavat Charlie ja Jill LeBlanc sekä Jamie Wommack.
Jos varaat huoneesi 12.12.2014 mennessä, -
saat sen 139 dollarin erityishintaan. Seminaari pidetään 1.―3.1.2015.
Lisätietoa tapahtumasta ja majoituksesta nettisivuillamme.
Suomennos: Maija Tuukkanen